जहाज पुल स्कूल में सात दिवसीय एनएसएस शिविर का शुभारंभ
हिसार | राजकीयवरिष्ठ माध्यमिक विद्यालय जहाज पुल हिसार में सात दिवसीय एनएसएस शिविर का शुभारंभ उपजिला शिक्षा अधिकारी देवेंद्र सिंह ने दीप प्रज्जवलित करके किया। कार्यक्रम अधिकारी जगदीश बेनीवाल ने बताया कि कार्यक्रम की अध्यक्षता स्कूल प्राचार्य कृष्ण कुमार गोयल ने की। उन्होंने बताया कि शिविर में सौ स्वयं सेवक हिस्सा ले रहे हैं। इस मौके पर मुख्य अतिथि ने छात्रों को सूचना प्रौद्योगिकी से जुड़ने का आह्वान किया। उन्होंने एनएसएस के लक्ष्य एवं उद्देश्यों के बारे में विस्तार से चर्चा की। कार्यक्रम में दूसरी यूनिट के कार्यक्रम अधिकारी प्रवीन चौधरी, इंदुमति, लक्ष्मण दास, रमेश कुमार, रणदीप गोदारा, महावीर सिंह, सुरेश कुमार शेर बहादुर आदि मौजूद थे।
hin_Deva hin_Deva